Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Vláda Slovenskej republiky
15. januára 2003
K materiálu č. 111/2003
K bodu č. 14	
     

S T A N O V I S K O

k návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z.    

					I.
Návrh zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2002 Z. z., predkladá na rokovanie vlády SR predseda Úradu pre normalizáciu, metrológiu a skúšobníctvo Slovenskej republiky. Materiál sa predkladá na základe rokovaní s Európskou komisiou, podľa uznesenia vlády SR č. 869 zo 7. augusta 2002.
					II.
Odbor aproximácie práva SIAP ÚV SR uplatňuje k predloženému návrhu nariadenia vlády nasledovné stanovisko:
Podpisom Protokolu k Európskej dohode o pridružení medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov – PECA a jeho schválením (7. augusta 2002) zaviazala vlády SR ÚNMS SR, uznesením vlády SR č. 869, novelizovať zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. v súlade s požiadavkami expertov EÚ pred jeho ratifikáciou v parlamente Experti Európskej komisie odporučili vypracovanie novely predmetného zákona v súlade s európskym chápaním technických predpisov, ktoré patria do sústavy nástrojov hospodárskej súťaže.

					III.
Problematika návrhu zákona je upravená v práve Európskych spoločenstiev v Smernici Rady č. 98/34/ES z 22. júna 1998 o postupe pri poskytovaní informácií v oblasti technických noriem a predpisov v znení smernice 98/48/ES. Úplná transpozícia smernice je obsiahnutá v nariadení vlády SR č. 435/2002 o poskytovaní informácií v oblasti technických predpisov a noriem. Obsahovo je transpozícia uskutočnená správne, čo je dokladované i v tabuľke zhody, ktorá sa nachádza v databáze SIAP. V konštatovaní o úplnej zlučiteľnosti s právom ES, týkajúceho sa tejto smernice, súhlasíme, nakoľko predkladateľ prevzal všetky ustanovenia smernice do textu uvedeného nariadenia vlády. Transpozícia je zrealizovaná prípustnou formou, do všeobecne záväzného právneho predpisu - aproximačného nariadenia vlády (podľa § 2 ods.1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády SR v znení zákona č. 207/2002 Z. z.) a nekladie požiadavky na vybudovanie nového inštitucionálneho zabezpečenia.
Predložený návrh zákona je upravený v práve Európskych spoločenstiev v Rezolúcii Rady ES č. 85/C 136/01 zo 7. mája 1985 o Novom prístupe k technickej harmonizácii a normám a v Rozhodnutí Rady ES č. 93/465/EHS týkajúceho sa modulov pre rozdielne spôsoby posudzovania zhody a pravidiel pre používanie CE označenia.
 Predkladateľ zapracoval do predloženého materiálu pripomienky SIAP z medzirezortného pripomienkového konania, týkajúce sa uvedenia pripomienok expertov Európskej komisie do všeobecnej časti dôvodovej správy. Z pohľadu aproximácie neuplatňujeme žiadne ďalšie pripomienky.

Bratislava	14.01.2003	
Vypracoval:	Mgr. Petra Rumanová
	
Tel.:	57295643

JUDr. Mária Krošlákovágenerálna riaditeľka